cyanic-selkie/wikianc huggingface dataset:
Κάστρο του Αρντελό
Ιστορικό
Ένα νέο κάστρο χτίστηκε από τον κόμη Φίλιππο Α΄ της Βουλώνης, γιο του βασιλιά Φιλίππου Αυγούστου, από το 1222 έως το 1231. Το φρούριο αυτό καταλήφθηκε, ανακαταλήφθηκε και είδε να περνούν από τα τείχη του στρατεύματα της Γαλλίας, της Αγγλίας και της Βουργουνδίας. Το 1615, η Μαρία των Μεδίκων πολιόρκησε το κάστρο επειδή είχε καταληφθεί από Προτεστάντες. Το κάστρο καταστράφηκε σε μεγάλο βαθμό και ένα αγρόκτημα πήρε τη θέση του στη μέση των ερειπίων. Μόνο τμήματα των τειχών παραμένουν μέχρι σήμερα από το κάστρο εκείνης της εποχής.
Το 1820, το κάστρο πωλήθηκε ξανά με τα 880 εκτάρια αμμόλοφους και δάση που εκτείνονται μέχρι την ακτή Κοτ ντ'Οπάλ. Λίγα χρόνια αργότερα, με την ελπίδα να σταματήσει η αύξηση της άμμου στις ακτές, δημιουργήθηκαν οι πρώτες φυτείες κωνοφόρων. Το 1848, το κάστρο αγοράστηκε από τον Άγγλο σερ Τζον Ηέαρ, δικαστή από το Μπρίστολ, ο οποίος αποκατέστησε έναν από τους καλύτερα διατηρημένους πυργίσκους. Εκείνη την εποχή δόθηκαν στο κάστρο μεγάλες δεξιώσεις και ο συγγραφέας Τσαρλς Ντίκενς, φίλος του Χέαρ, που διέμενε στην περιοχή με τη σύντροφό του Έλεν Τέρναν για ένα διάστημα, ήταν τακτικός επισκέπτης.
Το 1865 ο πλοίαρχος Χένρι Γκάι αγόρασε το κάστρο και έχτισε ένα αρχοντικό πάνω στα θεμέλια του 13ου αιώνα. Η κόρη του Έλεν Γκάι έγινε διάσημη συνθέτης στις αρχές του 20ού αιώνα με το όνομα Γκι ντ' Αρντελό.
Σύγχρονη εποχή
Κατά τη διάρκεια του Α' Παγκοσμίου Πολέμου το κάστρο ήταν στη διάθεση του βρετανικού στρατού. μικρογραφία|250x250εσ|Νότια πλευρά του κάστρου Το 1934 το κάστρο πωλήθηκε στον ιερέα του χωριού Κοντέτ και χρησιμοποιήθηκε ως γυναικείο μοναστήρι. Από το 1987 το κάστρο ανήκει στο χωριό.
Μεταξύ 2007 και 2009 το κάστρο του Αρντελό ανακαινίστηκε εκτενώς. Οι χώροι του κάστρου είναι ελεύθερα προσβάσιμοι στο κοινό.
Από το 2009 στεγάζει το Πολιτιστικό Κέντρο Εγκάρδιας Συνεννόησης, αφιερωμένο στις σχέσεις μεταξύ Γαλλίας και Αγγλίας και την αγγλογαλλική συνεργασία, το οποίο έχει δημιουργηθεί από το Γενικό Συμβούλιο του Πα-ντε-Καλαί σε συνεργασία με την κομητεία του Κεντ στο Ηνωμένο Βασίλειο και επικεντρώνεται στον βρετανικό πολιτισμό, σε όλες τις μορφές τέχνης (μουσική, εικαστικές τέχνες, κινηματογράφος, λογοτεχνία, πολιτιστική κληρονομιά).
Το 2016 κατασκευάστηκε αίθουσα 400 θέσεων ελισαβετιανού θεάτρου, μοναδικό στη Γαλλία.
Στους χώρους του κάστρου διενεργούνται συχνά φεστιβάλ, όπως το Φεστιβάλ Midsummer Festival, θεατρικές παραστάσεις, εκθέσεις, συναυλίες κλπ.
Το κάστρο έχει χρησιμοποιηθεί ως τοποθεσία γυρισμάτων πολλών ταινιών, όπως η ταινία Tess του Ρομάν Πολάνσκι.
Παραπομπές
Κατηγορία:Κάστρα στα Ω-ντε-Φρανς
Μάνγουε
Ο Μάνγουε (Manwë) είναι ένας Άινου, πλάσμα, δηλαδή, του φανταστικού κόσμου που δημιούργησε ο Άγγλος συγγραφέας Τζ. Ρ. Ρ. Τόλκιν.
Ο Μάνγουε, του οποίου το όνομα σημαίνει Ευλογημένος, είναι ο βασιλιάς των Άινουρ, αδελφός του Μέλκορ. Αν και ο Μέλκορ είναι πιο ισχυρός, στον Μάνγουε έχει δοθεί το χάρισμα του να βλέπει τις σκέψεις του Έρου Ιλούβαταρ, του Δημιουργού, και να καταλαβαίνει τους σκοπούς του. Έτσι ο Μάνγουε αποτελεί τον άμεσο εκπρόσωπο του Έρου στον υλικό κόσμο. Μένει με τη γυναίκα του, τη Βάρντα,την Κυρά των Αστεριών και κατοικούσε μαζί της στο Βάλινορ, και συγκεκριμένα στο Οϊολόσσε, ένα πύργο πάνω στο ψηλότερο βουνό του θεϊκού νησιού Βάλινορ, το Τανίκουετιλ.
Είναι ο δεύτερος σε δύναμη Βάλαρ, μετά απο τον Μέλκορ, και είναι ο άρχοντας της πνοής, των ανέμων και τον σύννεφων. Ήταν άρχοντας του Βασιλείου της Άρντα και κυβερνήτης όσων κατοικούσαν εκεί. Στην σκέψη του Ιλούβαταρ, ο Μάνγουε' και ο Μέλκορ ήταν αδέλφια, ο Μάνγουε, όμως, ήταν ο πιο αγαπητός του.
Ο Μάνγουε είναι επίσης προστάτης των πουλιών και η κύρια απόλαυση του περιλαμβάνει την ενασχόληση με τα σύννεφα και τους ανέμους. Ιερά του πουλιά και κατάσκοποί του στην Μέση Γη είναι οι Αετοί. Από τα ξωτικά ονομάζεται, Σούλιμο, που σημαίνει άρχοντας της πνοής της Άρντα.
Περισσότερη μελέτη
Κατηγορία:Το Σιλμαρίλλιον (χαρακτήρες) Κατηγορία:Φανταστικοί βασιλιάδες
104 π.Χ.
Θάνατοι
Κατηγορία:Έτη
Συμμορίες του Grand Theft Auto: San Andreas
Παρακάτω αναφέρονται οι συμμορίες του Grand Theft Auto: San Andreas.
Grove Street Families
Η Grove Street Families είναι η συμμορία του Carl Johnson. Παλαιότερα χρησιμοποιούσαν το όνομα Orange Street Families και φορούσαν πορτοκαλί ρούχα αντί για πράσινα που δείχνει το παιχνίδι. Οι αρχηγοί είναι ο Καρλ και ο Σον η αλλιώς Σουίτ (ψευδώνυμο) και τα σημαντικότερα μέλη της ήταν τα αδέρφια Τζόνσον, ο μικρός Διάβολος, ο μεγάλος Διάβολος, ο Τόνι, ο Μπράιαν Τζόνσον, ο Μπιγκ Σμόουκ, ο Ράιντερ, ο OG Loc, ο B Dup και ο Big Bear. Ο Μικρός Διάβολος πέθανε, ο Μεγάλος Διάβολος πέθανε, ο B Dup πήγε με το μέρος των Ballas, ο Big Bear είναι δούλος του Μάικ Γουέιν (B Dup), ενώ ο OG Loc έγινε ράπερ, το κανονικό του όνομα Τζέρι Κρος, ο Ryder σκοτώθηκε από τον Καρλ στο Σαν Φιέρο, ο Big Smoke επίσης σκοτώθηκε από τον Κάρλ στην προσπάθεια  να καλύψει τον Φράνκ Τέμπενι, ενώ ο Τόνι βρήκε την ίδια μοίρα μαζί με τον Μπράιαν που σκοτώθηκε σε αυτοκινητιστικό δυστύχημα. Παρ'όλα αυτά, η παρακμή της ήταν μεγάλη, με αποτέλεσμα μετά τη φυλάκιση του Καρλ να διαλυθεί η συμμορία. Όμως το 1992 απέδρασε, ο Καρλ, και σκοπός του ήταν το σπίτι του. Όμως δεν τα περίμενε όλα έτσι. Έτσι ενώθηκαν σαν μια γροθιά με τα παιδιά της γειτονιάς και άρχισαν να εκδικούνται τους Ballas. Τα κατάφεραν, σκοτώνοντας τον κύριο εχθρό τον αστυνόμο Τέμπενι. Έτσι σε μέρη όπως τα φανταστικά Temple, Santa Maria Beach, Ganton και Playa Del Seville, ήταν μέρη όπου κατοικήθηκαν πολλοί άνθρωποι της συμμορίας.
Ballas
Οι Ballas είναι ο μεγαλύτερος εχθρός της Grove Street Families. Υπάρχει ως συμμορία από τη δεκαετία του 1970, δηλαδή, 5 με 10 χρόνια διαφορά από την Groove Street. Στην αρχή του παιχνιδιού οι Μπάλας είναι η ισχυρότερη συμμορία. Έχουν φιλικές σχέσεις με τους C.R.A.S.Η όπου είναι ο Τενπένι), με τους Los Santos Vagos, San Fierro Rifa, Loco-Syndicate και Ρώσικη Μαφία. Τα σημαντικότερα μέλη της ήταν ο Little Weazel, ο Kane και ο B Dup.   Οι Μπάλας ήταν αυτοί που σκότωσαν την μητέρα του Καρλ, μετά από συνεννόηση με τον Φράνκ Τενπένι, και με την βοήθεια των μελών Grove Street Families Ράιντερ και Μπιγκ Σμόουκ. Χρησιμοποίησαν μια Πράσινη Sabre και αποτέλεσε σε μια αποστολή, βασισμένη σε αυτή ένα σημαντικό σημάδι. Κατοικούν σε μέρη όπως στο Willowfield, Idlewood, Glen Park, Verona Beach, Jefferson και East Los Santos.
Vario Los Aztecas
Οι Vario Los Aztecas είναι η τρίτη ισχυρότερη συμμορία στην πολιτεία αυτή. Αυτή η συμμορία έχει φιλικές σχέσεις με την Grove Street Families, επειδή ο Καρλ γνωρίζει τον Τσέζαρ Βιαλπάντο, τον αρχηγό, που είναι κι ο αρραβωνιαστικός της αδερφής των Καρλ και Σουίτ, την Κεντλ. Είναι μια συμμορία από Μεξικανούς οι οποίοι στην αρχή είχαν αντιπαλότητα με τους Grove Street. Κατοικούνται σε μέρη όπως το Little Mexico και στο El Corona, οπου και ζουνε οι Τσέζαρ και Κεντλ. Μισούν τους Ballas, τους San Fierro Rifa αλλά και τους Los Santos Vagos. Σημαντικά μέλη της είναι οι: Γκαλ, Χέιζ, Χοσέ και Σάνι.
Los Santos Vagos
Οι Los Santos Vagos είναι ισπανική συμμορία που ζούνε στα περισσότερα μέρη του Λος Σάντος αλλά και έξω απο αυτήν. Δηλαδή στα μέρη: Επίσης, έχουν φιλικές σχέσεις με τους Μπάλας, με τους C.R.A.S.H, με την Ρώσικη Μαφία, και με τους San Fierro Rifa. Οι Vagos σαν πρώτο τους στόχο είχαν να σκοτώσουν τον Καρλ ώστε να βοηθήσουν τους φίλους τους, τους Μπάλας. Βέβαια ο Καρλ με τον δικό του τρόπο και με την κάλυψη του καλύτερου του φίλου, του Τσέζαρ Βιαλπάντο, βρήκε τον τρόπο να τους ξεφορτωθεί. Γενικά, οι Vagos είναι μια ισχυρή συμμορία που βρίσκεται και στις τρεις πόλεις του Σαν Αντρέας. Σημαντικά μέλη τους ήταν ο Μπιγκ Πόπα που θα σκοτωθεί από τον Καρλ και ο Φρέντι που θα σκοτωθεί από τον OG Loc. Ως όπλο χρησιμοποιούν το πιστόλι.
San Fierro Triads
Οι Τριάδες του Σαν Φιέρρο είναι γνωστοί και με το όνομα Κινέζικες Τριάδες. Το αφεντικά τους είναι ο Γού Ζι Μου που σε συντομία λέγεται Γούζι, και ο Ραν Φα Λι. Επίσης έχουν υπό την κατοχή τους, ένα καζίνο στο Λας Βεντούρας το Four Dragons Casino. Οι Τριάδες κατοικούνται στην Τσαηνατάουν και στο Κάλτον Χέιντζ. Εχει πολλές αντιπαλότητες με συμμορίες μεγαλύτερες από αυτήν, όπως οι Οικογένειες Λεόνε και Φορέλι. Επίσης και άλλα σημαντικά μέλη της συμμορίας είναι ο Γκάπι ο σερβιτόρος του Ραν Φα Λι, ο Λιλτ Λάιον και ο Σου Ξι Μου ο μεταφραστής του Ραν Φα Λι.
Russian Mafia
Η Russian Mafia είναι ρώσσικη μαφία που συνήθως εμφανίζονται στην πόλη του Λος Σάντος. Οι Ρώσοι στο Σαν Αντρέας, είναι μόνο λαθρέμποροι αυτοκινήτων που προέρχονται από παράνομες επιχειρήσεις από το εξωτερικό. Ντύνονται σε ρούχα εργασίας. Επίσης, εμφανίζονται ελάχιστα και στην πόλη του Λας Βεντούρας. Τέλος, η Μαφία κάνει και λαθρεμπόριο όπλων.
Κουρσέλ-Σωσί
Το Κουρσέλ-Σωσί (Κούρτσελ αν ντερ Στράσσε) είναι γαλλική κοινότητα στο νομό του Μοζέλ στη διοικητική περιοχή του Γκραντ Εστ στη βορειοανατολική Γαλλία.
Εξωτερικοί σύνδεσμοι
Κατηγορία:Κοινότητες της Μοζέλ
Τ. Χι
Ο '''Τ. (Θόρντον) Χι' (αγγλικά: "T." (Thornton) Hee'', 26 Μαρτίου 1911 - 30 Οκτωβρίου 1988) ήταν Αμερικανός animator, σκηνοθέτης και καθηγητής. Δίδασκε τον σχεδιασμό χαρακτήρων και καρικατούρων. Πάντα, αναφερόταν ως '''Τ. Χι' (T. Hee''). Αρχικά εργάσθηκε στην Warner Bros. Cartoons, από το 1935 έως το 1936, ως σχεδιαστής χαρακτήρων. Γύρω στο 1937 εντάχθηκε στη Disney. Ίσως η πιο γνωστή του δουλειά να έγινε το 1940 στην ταινία Φαντασία. Με την απεργία των animator της Disney, το 1941 έφυγε. Όμως επέστρεψε δύο φορές μία μέχρι το 1946 και άλλη μία μεταξύ το 1958 και το 1961. Παράλληλα, εργάστηκε και στην εταιρεία UPA, μεταξύ το 1951 και το 1958, αλλά και στην Terrytoons μεταξύ το 1961 και το 1963.
Εξωτερικοί σύνδεσμοι
Κατηγορία:Αμερικανοί animators Κατηγορία:Άνθρωποι της Disney Κατηγορία:Αμερικανοί σκηνοθέτες κινηματογράφου
Βολιβιανές γενικές εκλογές (2014)
Στη Βολιβία διεξήχθησαν γενικές εκλογές το 2014, οι δεύτερες με βάση το σύνταγμα του 2009 και οι πρώτες που εποπτεύτηκαν από ένα πολυεθνικό εκλογικό όργανο, ένα νεοσύστατο τέταρτο κυβερνητικό κλάδο. Ο πρόεδρος Έβο Μοράλες επανεξελέγη για 3η θητεία.
Η ψηφοφορία διενεργήθηκε τον Οκτώβριο του 2014. Οι Βολιβιανοί ψήφισαν για Πρόεδρο, Αντιπρόεδρο, τη Βουλή των Αντιπροσώπων (130 μέλη) και για 36 μέλη της Γερουσίας.
Πλαίσιο
Τον Απρίλιο του 2013 το Ανώτατο Δικαστήριο αποφάνθηκε ότι η πρώτη θητεία του προέδρου Έβο Μοράλες δεν υπόκειται στους περιορισμούς του συντάγματος καθώς το σύνταγμα της χώρας έκτοτε έχει αναθεωρηθεί. Στις 20 Μαΐου ο αντιπρόεδρος Άλβαρο Γκαρσία Λινέρα υπέγραψε το σχετικό νόμο ενώπιον των βουλευτών, μελών των ενόπλων δυνάμεων και αντιπροσώπων του Κινήματος για το Σοσιαλισμό. Ανέφερε: "ο πρόεδρος Έβο Μοράλες επιτρέπεται να διεκδικήσει την επανεκλογή του το 2015." Αυτό έγινε παρότι ο Μοράλες δεν είχε ανακοινώσει την πρόθεσή του να είναι ξανά υποψήφιος για το ύπατο αξίωμα. Ανώνυμα μέλη της αντιπολίτευσης υποσχέθηκαν να προσφύγουν στο εφετείο κατά της απόφασης."
Το Νοέμβριο του 2013 ανακοινώθηκε το χρονοδιάγραμμα των εκλογών για τον Οκτώβριο του 2014 έτσι ώστε να διεξαχθεί (αν χρειαζόταν) και δεύτερος γύρος το μήνα Δεκέμβριο, παραδοσιακό μήνα διεξαγωγής εκλογών για τη Βολιβία. Στις 10 Μαΐου 2014 άρχισε η εγγραφή των νέων ψηφοφόρων στους εκλογικούς καταλόγους, διαδικασία που κράτησε ως τον Ιούνιο.
Παραπομπές
2014 γενικες
Διώξιππος
Ο Διώξιππος ήταν αρχαίος Έλληνας κωμικός ποιητής από την Αθήνα, αλλά αγνώστου εποχής, που όμως από τα κείμενά του, φιλόλογοι τον κατατάσσουν στους κωμικούς ποιητές της νεότερης κωμωδίας.
Έργα του Διωξίππου κατά μαρτυρία του Αθηναίου ήταν τα φερόμενα με τίτλους: "Θησαυρός", "Αντιπορνοβοσκός", "Φιλάργυρος", "Ιστοριογράφος" και "Διαδικαζόμενοι". Αποσπάσματα αυτών των έργων φέρονται στο Kock με στοιχεία Fragm. Comic Graec τομ.Γ' σ.358.
Πηγές
Κατηγορία:Αρχαίοι Έλληνες κωμικοί ποιητές Κατηγορία:Αρχαίοι Αθηναίοι
Τενοντίτιδα επιγονατιδικού τένοντα
Η Τενοντίτις, Τενοντίτιδα (tendinitis, tendonitis), ή ορθότερα η Τενοντοπάθεια (tendinosis, tendinopathy) του επιγονατιδικού τένοντα (ή επιγονατιδικού συνδέσμου), ή «Γόνατο του άλτη» (“Jumper’s knee”) είναι παθολογική κατάσταση, βλάβης του επιγονατιδικού τένοντα, είτε στην περιοχή της έκφυσης στον άνω πόλο, ή της πρόσφυσης (κατάφυσης) στον κάτω πόλο της επιγονατίδας, μέχρι το κνημιαίο κύρτωμα. (Graham Appley and Louis Solomon 1993). Χαρακτηρίζεται από ενδοτενόντιες εκφυλιστικές αλλοιώσεις (ρήξεις ινών) κυρίως του εν τω βάθει τμήματος της πάσχουσας περιοχής, με ελάχιστα ή καθόλου σημεία φλεγμονής, αλλά δεν είναι πλήρως διευκρινισμένης αιτιοπαθογένειας (Συμεωνίδης Παναγιώτης, 1996).
Επιδημιολογία
Η πάθηση ανήκει στις αθλοπάθειες (overuse syndromes). Εμφανίζεται αρκετά συχνά σε άτομα ηλικίας 20-40 ετών, τα οποία ασχολούνται με αθλήματα που απαιτούν άλματα εκρηκτικού τύπου (επαναλαμβανόμενες μυϊκές συσπάσεις τετρακεφάλου), όπως μπάσκετ, βόλεϊ, κλασικό αθλητισμό, ποδόσφαιρο, παιχνίδια με ρακέτες κ.λπ. Αποτελεί τη συχνότερη (65%) εκδήλωση του «γόνατος του άλτη» (jumper’s knee). (Συμεωνίδης Παναγιώτης, 1996). Ως αίτιο πόνου στο γόνατο είναι συχνή αιτία και ακολουθεί τις βλάβες μηνίσκων και την χονδροπάθεια επιγονατίδος (Γκούβας Χαράλαμπος, 1989). Ευτυχώς, όπως έχει αποδειχθεί, το ασθενέστερο τμήμα του μυός είναι η Μυοτενόντια σύνδεση και εκεί επισυμβαίνουν οι περισσότερες ρήξεις. Συνεπώς η Τενοντίτιδα και ρήξη του Επιγονατιδικού Τένοντος δεν είναι αρκετά συχνή γιατί δεν αποτελεί μυοτενόντια συμβολή (Χαράλαμπος Γκούβας, και Σπύρος Καραγιάννης, 1989). Η τενοντοπάθεια του επιγονατιδικού τένοντα εμφανίζεται συχνά σε άτομα που ασχολούνται επαγγελματικά η ψυχαγωγικά με αθλήματα που απαιτούν άλματα, όπως στην καλαθοσφαίριση (μπάσκετ), την πετοσφαίριση (βόλεϊ) και τον κλασικό αθλητισμό (άλμα σε ύψος, μήκος και τριπλούν) αλλά και το ποδόσφαιρο, την αντισφαίρεση(τένις), την αντιπτέριση (μπάντμιντον) και το σκουός , την άρση βαρών , της αναβάσεις , το τροχάδην, την αεροβική, το χορό, αλλά και σε χειρώνακτες εργαζόμενους. Σημειωτέον ότι χαρακτηριστική τενοντοπάθειας εκφύλιση του επιγονατιδικού τένοντα έχει βρεθεί σε 8% των πτωματικών επιγονατιδικών τενόντων. Αυτό σημαίνει ότι πάσχει το 8% των ανθρώπων ίσως και χωρίς να το γνωρίζει. (Blazina ME, 1973) Εμφανίζεται συχνότερα σε άνδρες, ηλικίας 20-40 , σε αντίθεση με την τενοντοπάθεια (tendinosis) του τένοντα του τετρακεφάλου μηριαίου μυός που εμφανίζεται συχνότερα σε άτομα μεγαλύτερα τον 40 ετών, αλλά συχνά (39%-48%) οι ασθενείς αναφέρουν έναρξη συμπτωμάτων τύπου anterior knee pain ή jumper’s knee πριν από την ηλικία των 20 ετών, ενίοτε (20%) αμφοτερόπλευρα. Τέλος, η επίπτωση της τενοντοπάθειας (tendinosis) του επιγονατιδικού τένοντα φαίνεται ότι έχει αυξηθεί τα τελευταία χρόνια εξαιτίας της πιο αυξημένης καθημερινής συμμετοχής σε αθλήματα και της πιο παρατεταμένης αγωνιστικής περιόδου (Graham Appley and Louis Solomon 1993).
Κλινική εικόνα - Διάγνωση
Η πάθηση εκδηλώνεται με προοδευτικό πόνο και τοπική ευαισθησία στην έκφυση στον άνω πόλο της επιγονατίδας, ή στην πρόσφυση του επιγονατιδικού τένοντα στον κάτω πόλο της επιγονατίδας και μπορεί να καταλήξει σε λειτουργικό περιορισμό του ασθενούς ή σε σοβαρές περιπτώσεις, σε ρήξη του τένοντα. (Bassett FH, Soucacos PN, Carr WA 1980). Ενίοτε παρατηρείται στην περιοχή θερμότητα και ερυθρότητα με οίδημα και τοπική ευαισθησία στην ψηλάφηση. thumb|Κλινική εικόνα Τενοντίτιδας Επιγονατιδικού|400px|right Η διάγνωση της βασίζεται κυρίως στην κλινική της εμφάνιση και λιγότερο στις παρακλινικές εξετάσεις (υπερηχογράφημα, μαγνητική τομογραφία). Εχουν δημοσιευθεί δύο τουλάχιστον αναλυτικές εργασίες για την οριοθέτηση ακτινολογικών διαγνωστικών σημείων σε Μαγνητική Τομογραφία.(Kaplan, Helms, Dussault, Anderson, 2001 και Εl-khοury GΥ, Wira RL, Berbaum KS, Pope TL, Μοnu JU.1992). Η πάθηση Δεν είναι αυτοπεριοριζόμενη κατάσταση, απαιτεί συστηματική μακρόχρονη (>2 μήνες) συντηρητική θεραπεία με αβέβαια αποτελέσματα στις χρόνιες περιπτώσεις, ή και χειρουργική θεραπεία, με επίσης μακρόχρονη μετεγχειρητική αποκατάσταση (>4 μήνες), συνήθως με συμπτωματική ωφέλεια του ασθενούς αλλά όχι πάντοτε και επιστροφή του στο προηγούμενο επίπεδο αθλητικής δραστηριότητας του (Συμεωνίδης Παναγιώτης, 1996).
Τενοντίτιδα ή τενοντοπάθεια επιγονατιδικού τένοντα;
Ο όρος «τενοντίτιδα» (tendinitis, tendonitis) παραπέμπει συνειρμικά σε φλεγμονώδη πάθηση του τένοντα και αυτό είναι αναληθές στην περίπτωση της «τενοντίτιδας» του επιγονατιδικού, όπως και στις περιπτώσεις «τενοντίτιδας» του Τενόντιου πετάλου (rotator cuff) του ώμου, «τενοντίτιδας» του Αχίλλειου τένοντα και έξω «επικονδυλίτιδας», που παραδοσιακά χαρακτηρίζονται ως τενοντίτιδες , αλλά στην πραγματικότητα είναι εκφυλιστικές καταστάσεις με μικροσκοπικό υπόβαθρο την αποκόλληση ή ρήξη ινών ( τενοντοπάθειες ).thumb|Τενοντίτιδα Επιγονατιδικού σε απλή ακτινογραφία|250px|left Αντί του όρου «τενοντίτιδα», στην αγγλόφωνη βιβλιογραφία χρησιμοποιείται ο όρος «tendinosis» που θεωρείται ιδεώδης για κλινική διάγνωση ή ο όρος «tendinopathy», που είναι πιθανώς ο πιο κατάλληλος γενικός προσδιορισμός της κατάστασης αλλά και οι όροι «incomplete tear» και «chronic micro tearing» που υποδηλώνουν τη θεωρητική παθοφυσιολογία της κατάστασης, φαίνεται όμως ότι οι όροι «tendinosis» και «tendinopathy» έχουν επικρατήσει διεθνώς. Ο όρος «tendinosis», που χρησιμοποιήθηκε για πρώτη φορά από Γερμανούς συγγραφείς τη δεκαετία του 1940 και έγινε ευρύτερα αποδεκτός μετά το 1976 και υποδηλώνει ενδοτενοντική εκφύλιση, χωρίς κλινικά ή ιστολογικά σημεία ενδοτενοντικής φλεγμονής και χωρίς απαραίτητα να είναι συμπτωματική, έχει αντικαταστήσει τον όρο «tendinitis» στο official index of diagnostic codes της Σουηδίας. Η συχνά λοιπόν αναφερόμενη «τενοντίτιδα» είναι στην πραγματικότητα tendinosis ενώ η tendinitis – tendonitis θεωρείται τώρα σχετικά σπάνια κατάσταση. Κατά τον Warren Hammer, «Goodbye Tendonitis, Hello Tendinosis»
Σχέση τενοντοπάθειας επιγονατιδικού τένοντα και «γόνατος του άλτη»
Ο όρος «γόνατο του άλτη» ("jumper’s knee") χρησιμοποιήθηκε για πρώτη φορά από τον Blazina το 1973 και περιελάμβανε την «τενοντίτιδα» του επιγονατιδικού τένοντα και του τένοντα του τετρακεφάλου μηριαίου μυός που εντοπίζονταν αντίστοιχα στον κάτω ή τον άνω πόλο της επιγονατίδας. (Blazina ME, 1973) Ο ορισμός αυτός διευρύνθηκε από τον Ferretti το 1983 και συμπεριέλαβε και τις παθολογικές καταστάσεις μέχρι την κατάφυση του επιγονατιδικού τένοντα στο κνημιαίο κύρτωμα. Ο όρος «γόνατο του άλτη» χρησιμοποιήθηκε εξαιτίας της αυξημένης συχνότητας της πάθησης στα αθλήματα με άλματα (μπάσκετ, βόλεϊ , άλματα σε ύψος , μήκος και τριπλούν). Ο Maurizio το 1963 διέγραψε για πρώτη φορά την σχέση μεταξύ «τενοντίτιδας» επιγονατιδικού τένοντα και αθλημάτων με άλματα σε βολεϊμπολίστες, ενώ ο Blazina αναφέρθηκε σε μπασκετμπολίστες και χρησιμοποίησε ως συνώνυμο τον όρο «γόνατο του μπασκετμπολίστα» (basketballer’s knee). Επειδή ο πόνος και η τεντοπάθεια στο «γόνατο του άλτη» εντοπίζεται στο 25% τον περιπτώσεων στην κατάφυση του τένοντα του τετρακεφάλου μηριαίου μυός στον άνω πόλο της επιγονατίδας, στο 65% τον περιπτώσεων στην έκφυση του επιγονατιδικού τένοντα από τον κάτω πόλο της επιγονατίδας και στο 10 % τον περιπτώσεων στην κατάφυση του επιγονατιδικού τένοντα στο κνημιαίο κύρτωμα, αρκετοί συγγραφείς προφανώς λόγο της αυξημένης σχετικής συχνότητας της τενοντοπάθειας (tendinosis) του επιγονατιδικού, περιορίζουν το «jumper’s knee» στην «patellar tendinosis», ενώ άλλοι περιλαμβάνουν και την «quadriceps tendinosis» (ο καθηγητής Παναγιώτης Παναγιώτης Συμεωνίδης για το «jumper’s knee» χρησιμοποιεί τον όρο «τενοντίτιδα της επιγονατίδας » για πόνο στον κάτω και άνω πόλο της επιγονατίδας). (Συμεωνίδης Παναγιώτης, 1996) Ο όρος όμως «γόνατο του άλτη» (jumper’s knee), θα πρέπει να χρησιμοποιείται για να προσδιορίσει όλες τις τεντοπάθειες (tendinosis) του εκτατικού μηχανισμού του γόνατος , από τον τένοντα του τετρακεφάλου μέχρι τον κνημιαίο κύρτωμα. Η τεντοπάθεια (tendinosis), λοιπόν , του επιγονατιδικού τένοντα, αποτελεί την συχνότερη (65%) εκδήλωση του «γόνατος του άλτη» (“jumper’s knee”).
H Φυσιολογία των τενόντων
Οι τένοντες είναι τα ανατομικά μόρια ινώδους συνδετικού ιστού δια των οποίων τελείτε η έκφυση και η κατάφυση τον μεγάλων – μακρών μυών στα οστά. Μακροσκοπικά χαρακτηρίζονται από λευκή, υποκυανίζουσα ή υποκίτρινη χροιά και δίκην μαργάρου (φίλντισι) στιλπνότητα. Μικροσκοπικά αποτελούνται από πυκνό κανονικό ινώδη συνδετικό ιστό (αδρές κολλαγόνες ίνες που στους μακρούς τένοντες φέρονται παραλλήλως, ελικοειδώς και κυματοειδώς, με χαρακτηριστική αντανακλαστικότητα υπό το πολωμένο φως – ελάχιστα συνδετικά κύτταρα που παρεμβάλλονται μεταξύ των δεσμίδων των τενόντιων ινών και διατάσσονται σε μακρές παράλληλες σειρές.thumb|Η Ανατομική του Γόνατος|500px|left Τα ινίδια σχηματίζουν δεσμίδες που περιβάλλονται από το ενδοτενόντιο (αραιός συνδετικός ιστός με νεύρα και αγγεία), οι δεσμίδες περικλείονται από το επιτενόντιο και σχηματίζουν τον τένοτα, που περιβάλλεται από το περιτενόντιο. Είναι σχετικά ανάγγειος ιστός, χωρίς κυτταροβρίθεια (τενοντοκύτταρα) και χωρίς ινοβλάστες ή μυοϊνοβλάστες. Αποτελούνται σε όγκο κατά 20% από κύτταρα και κατά 80% από εξωκυττάριο ιστό (68% νερό, 30% κολλαγόνο κυρίως τύπου 1, 2% ελαστίνη, γλυκοζαμινογλυκάνες, ινονεκτίνη, fibronectin και κολλαγόνο τύπου ΙΙΙ(Popp JE, Yu JS, Kaeding CC 1997). Είναι εύκαμπτοι, ακολουθούν παθητικά τις κινήσεις της γαστέρας του μυός και εμφανίζουν μεγάλη αντοχή στις έλξεις και έχουν ικανότητα μεταφοράς ισχυρών φορτίων από τους μυς στα οστά, με σημείο θραύσης παρόμοιο με αυτό του ατσαλιού. Εάν οι δυνάμεις είναι στα φυσιολογικά όρια παραμορφώνονται λόγω της κυματοειδούς πορείας των τενόντιων δεσμίδων, κατά την παθητική διάταση του μυός, ο τένοντάς του επιμηκύνεται περίπου κατά 4% του μήκους του και στη χαλάρωση επιστρέφουν στην αρχική τους κατάσταση. (Khan KM, Bonar F, Desmond PM, et al. 1996).
Η φυσιολογία του Επιγονατιδικού Τένοντα
Η έκφυση του επιγονατιδικού τένοντα από την κορυφή και τα πλάγια χείλη της επιγονατίδας διακρίνεται κατά τον Ferretti σε 4 ζώνες : οστό, επιμεταλλωμένη ινοχόνδρινη ζώνη, ινοχόνδρινη ζώνη και τένοντας. Φυσιολογικά, υπάρχει σταδιακή μετάπτωση από το οστό στην επιμεταλλωμένη ινοχόνδρινη ζώνη, μια διακριτική «μπλε γραμμή» μεταξύ επιμεταλλωμένης ινοχόνδρινης και ινοχόνδρινης ζώνης και σταδιακή μετάπτωση από την ινοχόνδρινη ζώνη στον τένοντα.
Παθολογική Φυσιολογία του Επιγονατιδικού Τένοντα
Σύμφωνα με την American Academy of Orthopaedic Surgeons (AAOS), οι παθολογικές καταστάσεις του φάσματος των τενοντοπαθειών διακρίνονται σε: (1) Παρατενοντίτιδα (paratenotitis), με φλεγμονή μόνον του περιβάλλοντος του τένοντα ιστού και τυπικό κριγμό στην κλινική εξέταση, (2) Τενοντίτιδα (tendinitis), με συμπτωματική εκφύλιση του τένοντα, αγγειακή διάσπαση και εκ τούτης φλεγμονώδη αντίδραση επούλωσης. (3) Τενοντοπάθεια (tendinosis), με μη φλεγμονώδη ενδοτενοντική εκφύλιση και (4) παρατενοντίτιδα (paratenotitis), με τενοντοπάθεια (tendinosis). (AAOS, 1988, Khan KM, Bonar F, Desmond PM, et al. 1996). Η τενοντοπάθεια (tendinosis) της πρόσφυσης του επιγονατιδικού τένοντα στην επιγονατίδα σε μακροχρόνιες περιπτώσεις 3ου σταδίου, χαρακτηρίζεται από απουσία φλεγμονωδών κυττάρων (χρόνια μικρό-τραυματική κάκωση με απουσία αγγειακής διάσπασης που είναι απαραίτητη για τη δημιουργία φλεγμονώδους αντίδρασης) και ανάλογα με τη χρονιότητα και βαρύτητα παρουσιάζονται οι εξής αλλοιώσεις: (Bridget Mikysa, 2006)
1. Στην περιοχή της κορυφής της επιγονατίδας : 	ψευδοκυστικές κοιλότητες στη μετάπτωση οστού και επιμεταλλωμένου ινοχόνδρινου ιστού , 	εξαφάνιση της «μπλε γραμμής» μεταξύ και επιμεταλλωμένης ινοχόνδρινης ζώνης και ινοχόνδρινης 	πάχυνση της ινοχόνδρινης ζώνης, με μυξοειδή και υαλοειδή μεταπλασία και επιμετάλλωση , 	ύπαρξη επασβεστωμένου ινοχόνδρινου ιστού μακράν της επιμεταλλωμένης ινοχόνδρινης ζώνης , 	ύπαρξη ινώδους ιστού και 	αποδιοργάνωση με σχηματισμό chondroid matrix και bone spicules. (Popp JE, Yu JS, Kaeding CC 1997)
2. Στην περιοχή του παρακειμένου τένοντα (κεντρικά – οπίσθια - έσω) : 	 μακροσκοπικά θαμπό, μαλακό και δίκην σάρκας ψαριού ( fish flesh –like ) ιστό με παχύ retinaculum, 	 αποδιοργάνωση, αποπροσανατολισμό και μικροσκοπικές ρήξεις (microtears) ή μερικές μακροσκοπικές ρήξεις (partial microtears) των κολλαγόνων ινών, με απώλεια της χαρακτηριστικής αντανακλασικότητάς τους υπό το πολωμένο φως , 	 διαχωρισμό κολλαγόνων ινών από αυξημένο μυξοειδές υπόστρωμα , 	 ύπαρξη κοκκιωματώδους ιστού , 	 ύπαρξη περιοχών με πυκνό ωχρό άμορφο υλικό, και ύπαρξη επασβεστώσεων , 	 ψευδοκυστική δραστηριότητα με περιοχές νεκρωτικού ιστού , 	 «διογκωμένα» τενοντοκύτταρα με ινοχόνδρινη μεταπλασία , 	 κυτταροβρίθεια ινοβλαστών και μυοϊνοβλαστών , 	 Αγγειογένεση. (Popp JE, Yu JS, Kaeding CC 1997)
3. Συχνά «nerve sprouting» ("νευρικές εκβλαστήσεις") των ελεύθερων νευρικών άκρων στην έκφυση του επιγονατιδικού τένοντα στην επιγονατίδα και στο παρακείμενο λιπώδες σώμα (νεύρο-ανατομική βάση του πόνου στην τενοντοπάθεια επιγονατίδας). Η τενοντοπάθεια αυτή (tendinosis) από ορισμένους συγγραφείς χαρακτηρίζεται ως αγγειο–ινο-βλαστικού (angiofibroblastic) τύπου. (Popp JE, Yu JS, Kaeding CC 1997) Σε ανοσοϊστοχημικές μελέτες επιγονατιδικών τενόντων με τενοντοπάθεια (tendinosis) έχουν βρεθεί: α) αξιοσημείωτα υψηλές συγκεντρώσεις ελεύθερου εστέρα γλουταμινικού οξέος (διεγερτικός νευρομεταφορέας) που μπορεί να σχετίζεται με νευρικά στοιχεία των πασχόντων επιγονατιδικών τενόντων, β) φυσιολογικά επειδή PGE2 (προσταγλανίδης Ε2) γ) κυτταροβρίθεια (υψηλός δείκτης κυτταρικού πολλαπλασιασμού) με αυξημένη έκφραση του PDGFRbeta ( platelet – derived growth factor receptor beta ). Σε ανοσοϊστοχημικές μελέτες αχίλλειων τενόντων με τενοντοπάθεια (tendinosis) από μελέτη των TGF-beta ( transforming growth factor – beta ) isoforms ( beta 1, beta 2 , beta 3, ) που σχετίζονται με την επούλωση ιστών , έχουν βρεθεί στοιχεία ότι η τενοντοπάθεια μπορεί να οφείλεται σε αποτυχία επούλωσης ή ανακατασκευής του εξωκυττάριου matrix μετά από επαναλαμβανόμενες μικρο – κακώσεις. (Khan KM, Bonar F, Desmond PM, et al. 1996).
Προδιαθεσικοί παράγοντες Τενοντίτιδας του Επιγονατιδικού
Στους προδιαθεσικούς (αλλά χωρίς cause – effect relationship), για τενοντοπάθεια (tendinosis) του επιγονατιδικού τένοντα παράγοντες περιλαμβάνονται:
Αυτόματη ρήξη Επιγονατιδικού Τένοντα
Στους προδιαθεσικούς παράγοντες για αυτόματη ρήξη (τελικό στάδιο της τενοντοπάθειας) του επιγονατιδικού τένοντα, περιλαμβάνονται: Η θεραπεία με στεροειδή φάρμακα (Κορτιζόνη), η υπερχοληστεριναιμία, η ουρική αρθρίτιδα, η ρευματοειδής αρθρίτιδα, η προχωρημένη ηλικία, η μακροχρόνια αιμοκάθαρση (dialysis), η μεταμόσχευση νεφρού και η χρήση κινολονών (Quinolones – αντιβιοτικά που αναστέλλουν τη βακτηριακή DNA gyrase που είναι απαραίτητη για την σύνθεση του βακτηριακού DNA), όπως perfloxacin (1 περίπτωση ρήξης ανά 23.130 θεραπευτικές ημέρες) ή ciprofloxacin – Ciproxin ® (1 περίπτωση ρήξης ανά 779.600 θεραπευτικές ημέρες). (Popp JE, Yu JS, Kaeding CC 1997)
Θεραπεία Τενοντίτιδας του Επιγονατιδικού Τένοντα
Οσο περίπλοκη είναι η αιτιοπαθογένεια της Τενοντίτιδας του Επιγονατιδικού Τένοντα, τόσο περίπλοκη και αναποτελεσματική ενίοτε είναι και η θεραπεία της. Για πρακτικούς λόγους, ανεξάρτητα από την περιοχή του τένοντα που έχει βλάβη, οι βλάβες ταξινομούνται σε τρία επίπεδα βαρύτητας ως συνήθως: '''Α. Ελαφρές περιπτώσεις Τενοντίτιδας:''' Αντιμετωπίζονται με προσωρινή διακοπή της άθλησης, περιγονατίδα από Neoprene, Επιγονατιδική δέστρα απλή ή με σιλικόνη (Patellar Strap), παυσίπονα αντιφλεγμονώδη φάρμακα και φυσικοθεραπείες (Laser, Υπέρηχα, eccentric loading) με σκοπό την διέγερση της ανάπλασης του τένοντα. (Martens M. Wouters P Burssens A. Mulier JC, 1982)
'''Β. Μεσαίας βαρύτητας Χρόνιες περιπτώσεις:''' Οι περιπτώσεις αυτές χρειάζονται σημαντική ιατρική παρέμβαση. Υπάρχουν τρεις ειδικές θεραπείες - επεμβάσεις: Η πρώτη είναι η ακινητοποίηση του γόνατος με γύψο ή με νάρθηκα σε έκταση για ένα μήνα, με σκοπό την επούλωση του τένοντα. Η δεύτερη μέθοδος λέγεται Προλοθεραπεία (prolotherapy, ή needling) δηλαδή τοπικοί «διαδερμικοί πολλαπλοί βελονισμοί» του τένοντα στο σημείο της βλάβης με σκοπό την διέγερση της ανάπλασης. Η επέμβαση είναι επώδυνη και χρειάζεται τοπική αναισθησία με Xylocaine(Κulund Daniel, MD, 1988) Η τρίτη μέθοδος είναι η τοπική ένεση αυτόλογου αίματος του ασθενούς (autologous blood injection) πίσω από τον τένοντα (Tom Crisp, Faisal Khan, Nat Padhiar,et al. 2008), ή τοπική ένεση πλάσματος πλούσιου σε αιμοπετάλια (platelet rich plasma). Ολως παραδόξως πιο καλά αποτελέσματα έχει η τοπική έγχυση υψηλής συγκέντρωσης (υπέρτονου) φυσιολογικού ορού (high volume saline injection).
'''Γ. Σοβαρές περιπτώσεις και ρήξη του Τένοντα:''' Δυστυχώς υπάρχουν και πιο σοβαρές αι επίμονες περιπτώσεις, ιδίως σε επαγγελματίες αθλητές, όπου όλα τα ανωτέρω αποτυγχάνουν. Σπάνια μπορεί να χρειασθεί ένας χειρουργικός καθαρισμός της περιοχής από μυξοειδείς εκφυλίσεις του τένοντα, με αρθροσκόπηση. Αυτό γίνεται αν τα ενοχλήματα επιμένουν πάνω από 6-12 μήνες και άλλες μέθοδοι απέτυχαν. Οι περιπτώσεις – κατηγορίες ρήξης του Επιγονατιδικού Τένοντα είναι πέντε (5) ανάλογα με την περιοχή ρήξης. (Κulund Daniel, MD, 1988) Η περίπτωση ρήξης του τένοντα φυσικά χρειάζεται ανοικτή χειρουργική συρραφή και ακινητοποίηση σε νάρθηκα. Η σκέτη συρραφή του τένοντα με απορροφήσιμα ράμματα Ethilon είναι επισφαλής. Μπορεί να σχισθεί, σε ένα γονάτισμα ή ένα άλμα. Χρειάζεται επιπλέον και καθήλωση με κυκλικό σύρμα από την επιγονατίδα μέχρι μια αγκύλη με οριζόντια βελόνη στο κνημιαίο κύρτωμα (Daniel Kulund: “The Injured Athlete”, 1988). Ειδικές τεχνικές έχουν αναπτυχθεί για χειρουργική αντιμετώπιση της ρήξης του Επιγονατιδικού Τένοντα σε διαφορετικές περιοχές. (Bassett FH, Soucacos PN, Carr WA 1980). Στο μεταξύ γίνεται έρευνα πάνω στις ιστολογικές βλάβες των ινών κολλαγόνου και αγγείων του τένοντα ώστε να υπάρξουν στο μέλλον νέες θεραπείες, όπως και για όλες τις εκφυλιστικές τενοντοπάθειες. (Martens M. Wouters P Burssens A. Mulier JC, 1982)
Βιβλιογραφία (αλφαβητικά)
Κατηγορία:Μυοσκελετικές παθήσεις
Βούνος
Στην ελληνική μυθολογία ο Βούνος ήταν Κορίνθιος ήρωας, γιος του θεού Ερμή και της Αλκιδάμειας. Στον Βούνο άφησε κατά την παράδοση ως παρακαταθήκη ο Αιήτης την Εφυραία γη ή την Κόρινθο, όταν ανεχώρησε για την Κολχίδα. Του έθεσε τον όρο να την επιστρέψει είτε σε αυτόν όταν γυρίσει, είτε σε κάποιον από τους απογόνους του (Σχολ.Πινδ.Ολυμπ. ΙΓ΄ 74). Ο Βούνος φύλαξε την πόλη μέχρι τον θάνατό του, οπότε τη θέση του πήρε ο Επειός από τη Σικυώνα.
Ο Βούνος είχε ιδρύσει στον δρόμο προς τον Ακροκόρινθο ένα ιερό της θεάς Ήρας, το ιερό αυτό, της «Βουναίας Ήρας», αναφέρεται από τον Παυσανία (Β, 4, 7). Φαίνεται όμως ότι το πρόσωπο Βούνος είναι ένας ετυμολογικός μύθος, από τη λέξη βουνό = ύψωμα. Δεν πρέπει να συγχέεται με τον Βουνέα.
Παραπομπές
Βουνος
Κλουμπ Πουέμπλα
Η Κλουμπ Πουέμπλα (ισπανικά: Club Puebla), παλαιότερα γνωστή ως Πουέμπλα ΦΚ (ισπανικά: Puebla F.C.), είναι μεξικανική επαγγελματική ποδοσφαιρική ομάδα από την πόλη Πουέμπλα. Συμμετέχει στη Liga MX. Ιδρύθηκε στις 7 Μαΐου 1944. Έδρα της ομάδας είναι το Στάδιο Κουαουτέμοκ, χωρητικότητας 42684 θεατών. Έχει κατακτήσει 2 πρωταθλήματα Μεξικού (1982, 1990) ενώ ήταν φιναλίστ άλλες 3 φορές (1944–45, 1953–54, 1991–92). Έχει επίσης κερδίσει 2 Campeonato de Ascenso (1970, 2007), 2 Primera División A (Apertura 2005, Apertura 2006), 4 Copa México (1944–45, 1952–53, 1987–88, 1989–90) και 1 ΚΟΝΚΑΚΑΦ Τσάμπιονς Λιγκ (1991) ενώ ήταν και φιναλίστ στο Copa Interamericana το 1992.
Εξωτερικοί σύνδεσμοι
Κατηγορία:Κλουμπ Πουέμπλα Κατηγορία:Ιδρύσεις ποδοσφαιρικών ομάδων το 1904
Σούζι Κεντικιάν
Η Σουζιάνα "Σούζι" Λεβόνοβνα Κεντικιάν (αρμενικά: Սյուզի Կենտիկյան και γερμανικά: Susianna Kentikian, 11 Σεπτεμβρίου 1987) είναι Γερμανίδα πρώην πυγμάχος αρμενικής καταγωγής που αγωνιζόταν στην κατηγορία της μύγας (flyweight). Γεννήθηκε στο Γερεβάν της ΣΣΔ Αρμενίας αλλά σε ηλικία πέντε ετών εγκατέλειψε μαζί με την οικογένειά της την Αρμενία εξαιτίας του πολέμου στο Ναγκόρνο-Καραμπάχ. Τελικά εγκαταστάθηκε μόνιμα στο Αμβούργο της Γερμανίας όπου μερικά χρόνια αργότερα ξεκίνησε την ενασχόλησή της με την πυγμαχία.
Το 2005, μετά από μια επιτυχημένη πορεία ως ερασιτέχνιδα μεταπήδησε στην επαγγελματική πυγμαχία. Κατά τη διάρκεια της καριέρας της έχει αναδειχτεί τέσσερις φορές παγκόσμια πρωταθλήτρια σε μεγάλες διοργανώσεις (3 τίτλοι στο WBA και ένας στο WBO) και άλλες τρεις σε παγκόσμιες διοργανώσεις μικρότερης εμβέλειας (WIBF και GBU). Στα πλαίσια της επαγγελματικής της καριέρας ήταν αήττητη μέχρι το 2012, ενώ έδωσε τον τελευταίο της αγώνα το 2016. Η Κεντικιάν είναι επίσης γνωστή με το παρωνύμιο Killer Queen, το οποίο είναι εμπνευσμένο από το ομώνυμο τραγούδι των Queen.
Πρώτα χρόνια
Η Κεντικιάν γεννήθηκε το 1987 στο Γερεβάν της Αρμενίας (τότε αποτελούσε κομμάτι της Σοβιετικής Ένωσης) και έχει ύψος 155 εκ. Το 1992 η οικογένειά της εγκατέλειψε την Αρμενία εξαιτίας της κλήσης του κτηνίατρου πατέρα της σε επιστράτευση στα πλαίσια του πολέμου στο Ναγκόρνο-Καραμπάχ. Μετά από διαμονή σε διάφορες χώρες (Γερμανία, Μολδαβία και Ρωσία), η Κεντικιάν και η οικογένειά της εγκαταστάθηκαν στο Αμβούργο της Γερμανίας ως πρόσφυγες, ενώ η παραμονή τους στη χώρα οριστικοποιήθηκε μόλις το 2005, όταν η Κεντικιάν μεταπήδησε στον χώρο της επαγγελματικής πυγμαχίας, εξασφαλίζοντας μόνιμο εισόδημα. Ενδιάμεσα, παράλληλα με τις σχολικές της υποχρεώσεις εργαζόταν από τα 16 της ως καθαρίστρια σε τοπικό γυμναστήριο προκειμένου να βοηθήσει οικονομικά την οικογένειά της, ενώ η ενασχόλησή της με την πυγμαχία ξεκίνησε όταν εκείνη ήταν δώδεκα ετών. Το 2008 η Κεντικιάν απέκτησε τη γερμανική υπηκοότητα.
Επαγγελματική καριέρα
αριστερά|μικρογραφία|216x216εσ|Η Κεντικιάν το 2013. Μετά από μια επιτυχημένη πορεία ως ερασιτέχνιδα (24 νίκες - 1 ήττα ), η Κεντικιάν έγινε επαγγελματίας το 2005 και έδωσε τον πρώτο της επαγγελματικό αγώνα τον Ιανουάριο του ίδιου έτους όταν επικράτησε στο Μαγδεβούργο της Βουλγάρας Ιλιάνα Μπόνεβα. Τους επόμενους μήνες, αφενός το αήττητο σερί της και αφετέρου το γεγονός πως είχε κερδίσει τη συντριπτική πλειοψηφία των αντιπάλων της με νοκ άουτ τράβηξαν πάνω της τα φώτα της δημοσιότητας. Το 2006 η Κεντικιάν κέρδισε τον πρώτο της επαγγελματικό τίτλο και τον Σεπτέμβριο του ίδιου έτους κατέκτησε τον πρώτο διεθνή της τίτλο (WIBF), επικρατώντας στον τέταρτο γύρο με τεχνικό νοκ άουτ της Αμερικανίδας Μαριμπέλ Ζουρίτα. Επιπλέον, στις 16 Φεβρουαρίου του 2007 επικράτησε - εκ νέου με τεχνικό νοκ άουτ - της Καρολίνα Αλβάρεζ από τη Βενεζουέλα, κερδίζοντας με αυτόν τον τρόπο τον παγκόσμιο τίτλο του WBA στην κατηγορία της μύγας (flyweight). Το 2009 κατέκτησε τον νεοσύστατο τίτλο του WBO επικρατώντας στο Ρόστοκ της έμπειρης και μέχρι τότε αήττητης Τουρκάλας (με γερμανική υπηκοότητα) Τζούλια Σαχίν και τα επόμενα χρόνια διατήρησε τους τίτλους της δημιουργώντας ένα ρεκόρ 29 νικών σε ισάριθμους αγώνες.
Τον Μάιο του 2012, η Κεντικιάν υπέστη την πρώτη ήττα της επαγγελματικής της καριέρας, χάνοντας στα σημεία από την Αμερικανίδα Μελίσσα ΜακΜόροου, με συνέπεια να απολέσει τους τίτλους της στις διοργανώσεις WBO και WIBF. Το ίδιο έτος απόλεσε και τον τίτλο στη διοργάνωση της WBA, χάνοντας εκ νέου στα σημεία, από την επίσης Αμερικανίδα, Καρίνα Μορένο, ανακτώντας ωστόσο τον συγκεκριμένο τίτλο τον Ιούλιο του 2013 σε επαναληπτικό με τη Μορένο. Τον Δεκέμβριο του 2013 υπερασπίστηκε επιτυχώς τον τίτλο της στο WBA επικρατώντας στη Στουτγκάρδη της Ιταλίδας πρωταθλήτριας Ευρώπης, Σιμόνα Γκαλάσι.
Εξωαθλητική ζωή
Η Κεντικιάν είναι από το 2010 εκπρόσωπος της αρμενικής φιλανθρωπικής οργάνωσης Lebensbaum Armenien, ενώ το 2017 συμμετείχε στο τηλεπαιχνίδι του RTL Let's Dance, τη γερμανική έκδοση του Dancing with the Stars.
Αποτελέσματα αγώνων
Πηγή:
105 π.Χ.
Θάνατοι
Κατηγορία:Έτη
Σούζι Κεντικιάν
Εξωτερικοί σύνδεσμοι
Κατηγορία:Γερμανοί πυγμάχοι Κατηγορία:Γερμανίδες ανά ιδιότητα
Γιώργος Κονιτόπουλος
Ο Γιώργος Κονιτόπουλος (4 Ιουνίου 1933 - 18 Ιουνίου 1991) ήταν Έλληνας βιολιστής και συνθέτης από τη Νάξο. Έχει ταυτιστεί με το νησιώτικο τραγούδι μαζί με την αδελφή του Ειρήνη Κονιτοπούλου-Λεγάκη.
Βιογραφία
Γεννήθηκε στην Αθήνα στις 04 Ιουνίου 1933. Γονείς του ήταν ο Μιχάλης Κονιτόπουλος (το Μωρό), επίσης φημισμένος βιολιτζής, από τον Κινίδαρο και η Μαρία Φυρογένη από την Κεραμωτή.
Το 1940 επιστρέφει οικογενειακώς στη Νάξο.
Αρχίζει από πολύ μικρός να ασχολείται με το βιολί. Στο τέλος της δεκαετίας του '40, μαθητής ακόμα, κάνει την πρώτη του δημόσια εμφάνιση.
Μαζί με την αδελφή του την Ειρήνη Κονιτοπούλου-Λεγάκη και το θείο του τον Δημήτρη Φυρογένη, δίνουν εξετάσεις στην ΕΙΡ σαν κομπανία, τις οποίες περνούν με επιτυχία. Είναι η εποχή που αρχίζει η σύνδεση του οικογενειακού ονόματός του με το νησιώτικο τραγούδι.
Το 1960 ηχογραφεί δύο δίσκους 45 στροφών με παραδοσιακά τραγούδια διασκευασμένα από τον ίδιο.
Συνέθεσε περισσότερα από 500 τραγούδια όπως το Αρμενάκι,Στην Πάρο και στη Νάξο,Ο Μαουκάς,Βεγγέρα,Χιονιές, «Η αγάπη μου στην Ικαριά», που συχνά αναφέρεται ως «Ικαριώτικο» κ.α
Είχε εμφανιστεί στο χαρακτηριστικό μαγαζί που βρίσκονταν κάτω από τις κερκίδες του γηπέδου της ΑΕΚ. Επίσης στο «Σιντριβάνι» στην Αχαρνών, στο «Μουράγιο» στην Καυταντζόγλου ενώ το 1979 μεταφέρονται σε πρώην κινηματογράφο, στο τέρμα της Πατησίων που ονομάστηκε επίσης «Μουράγιο».
Ο Γιώργος Κονιτόπουλος έφυγε στις 18 Ιουνίου 1991 από ανακοπή καρδιάς σε ηλικία 58 χρονών.
Παραπομπές
Κατηγορία:Έλληνες τραγουδοποιοί Κατηγορία:Έλληνες βιολιστές
Μάτσεϊ Ζουράφσκι
Ο Ματσέι Στανίσλαφ Ζουράφσκι (Maciej Stanisław Żurawski, 12 Σεπτεμβρίου 1976) είναι βετεράνος Πολωνός ποδοσφαιριστής. Αγωνίστηκε ως επιθετικός και υπήρξε μέλος της Εθνικής Ομάδας Πολωνίας.
Γεννήθηκε στις 12 Σεπτεμβρίου του 1976 και ξεκίνησε την καριέρα του το 1995 στην Βάρτα Πόζναν. Τον Ιανουάριο του 1998 μεταγράφηκε στην Λεχ Πόζναν, όπου παρέμεινε μέχρι τη χειμερινή μεταγραφική περίοδο του 2000 όταν και παραχωρήθηκε στην Βίσλα Κρακοβίας. Το 2005 - 06 κάνει το μεγάλο άλμα στην καριέρα του πηγαίνοντας στην σκωτσέζικη Σέλτικ Γλασκώβης όπου έμεινε μέχρι τις 31 Ιανουαρίου του 2008 όταν και αποκτήθηκε από τη Λάρισα για 2,5 χρόνια έναντι 700.000 ευρώ. Είναι 71 φορές διεθνής με την Εθνική Πολωνίας και έχει σημειώσει 17 τέρματα,ενώ πήρε μέρος στα Μουντιάλ του 2002 και του 2006.
Καριέρα
1998–1999: Λεχ Πόζναν 56 αγώνες/19 γκολ
1999–2005: Βίσλα Κρακοβίας 153 αγώνες /101 γκολ
2008–2009: Α.Ε. Λάρισα 42 αγώνες /15 γκολ
2009–2010: Ομόνοια 23 αγώνες /8 γκολ
2010–2011: Βίσλα Κρακοβίας 21 αγώνες /1 γκολ
Τίτλοι-Διακρίσεις
2001: Πρωτάθλημα και Λιγκ Καπ Πολωνίας
2002: Κύπελλο Πολωνίας,πρώτος σκόρερ πολωνικού πρωταθλήματος και καλύτερος Πολωνός ποδοσφαιριστής
2003: Νταμπλ
2005: Πρωτάθλημα Πολωνίας
2006: Πρωτάθλημα και Λιγκ Καπ Σκωτίας
Πηγές
Κατηγορία:Πολωνοί ποδοσφαιριστές Κατηγορία:Ποδοσφαιριστές Α.Ε. Λάρισας Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής Πολωνίας Ζ Κατηγορία:Ποδοσφαιριστές Ευρωπαϊκού Πρωταθλήματος 2008 Κατηγορία:Ποδοσφαιριστές Παγκοσμίου Κυπέλλου 2006 Κατηγορία:Ποδοσφαιριστές Παγκοσμίου Κυπέλλου 2002 Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Σέλτικ Γλασκώβης Κατηγορία:Ποδοσφαιριστές Βίσλα Κρακοβίας Κατηγορία:Ποδοσφαιριστές Λεχ Πόζναν Κατηγορία:Ποδοσφαιριστές Εκστρακλάσα Κατηγορία:Ποδοσφαιριστές Α΄ κατηγορίας Κύπρου Κατηγορία:Ξένοι ποδοσφαιριστές στην Ελλάδα Κατηγορία:Ξένοι ποδοσφαιριστές στην Κύπρο Κατηγορία:Πολωνοί ποδοσφαιριστές στο εξωτερικό
Δημήτριος Τσακνάκης
Ο Αντιστράτηγος Δημήτριος Τσακνάκης (γεν. το 1957) ήταν Αρχηγός της Ελληνικής Αστυνομίας, από τις  9 Απριλίου του 2014 έως τις 15 Φεβρουαρίου 2016.
Βιογραφικό
Γεννήθηκε στο χωριό Τρίκωμο Γρεβενών το έτος 1957. Κατατάχθηκε στο Σώμα της πρώην Χωροφυλακής το έτος 1976 και αποφοίτησε από την Σχολή Αξιωματικών το έτος 1985.
Είναι απόφοιτος του Τμήματος Επαγγελματικής Μετεκπαίδευσης Επιτελών Στελεχών.
Γνωρίζει την αγγλική γλώσσα.
Παρακολούθησε διεθνή σεμινάρια σε θέματα καταπολέμησης ναρκωτικών και κοινωνικής επανένταξης εξαρτημένων από ουσίες ατόμων. Επίσης, εκπαιδεύτηκε σε θέματα αντιτρομοκρατίας, διερεύνησης της σκηνής του εγκλήματος και διαχείρισης κρίσιμων περιστατικών. Συμμετείχε σε διεθνείς συναντήσεις για την καταπολέμηση του διασυνοριακού εγκλήματος και της παράνομης διακίνησης μεταναστών.
Καριέρα
Με το βαθμό του Υπαστυνόμου και του Αστυνόμου Β’ υπηρέτησε στη Διεύθυνση Αστυνομικών Επιχειρήσεων Θεσσαλονίκης και από τον Ιανουάριο του 1987 στην Υποδιεύθυνση Δίωξης Ναρκωτικών Θεσσαλονίκης, μέχρι και τον Μάρτιο του 1994.
Με τον βαθμό του Αστυνομικού Διευθυντή υπηρέτησε επίσης ως Προϊστάμενος των Υποδιευθύνσεων Δίωξης Ναρκωτικών και Κρατικής Ασφάλειας Θεσσαλονίκης, μέχρι τον Ιούνιο 2007.
Διετέλεσε Διευθυντής Υποδιεύθυνσης Αντιμετώπισης Ειδικών Εγκλημάτων Βίας Βορείου Ελλάδος από την έναρξη λειτουργίας της τον Ιούνιο του 2007, μέχρι τον Μάρτιο του 2009, οπότε προήχθη στον βαθμό του Ταξίαρχου.
Με την προαγωγή του τοποθετήθηκε στην Διεύθυνση Ασφαλείας Θεσσαλονίκης, στην οποία υπηρέτησε αρχικά ως Υποδιευθυντής και στη συνέχεια ως Διευθυντής της, μέχρι το 2010.
Τον Μάρτιο του 2010 προήχθη στον βαθμό του Υποστρατήγου και τοποθετήθηκε στην Γενική Αστυνομική Διεύθυνση Θεσσαλονίκης, ενώ τον Μάρτιο του 2011 τοποθετήθηκε ως Γενικός Αστυνομικός Διευθυντής Περιφέρειας Ηπείρου.
Την 16/7/2012 προήχθη στον βαθμό του Αντιστρατήγου και τοποθετήθηκε ως Γενικός Επιθεωρητής Αστυνομίας Νοτίου Ελλάδος.
Την 1/3/2013 τοποθετήθηκε ως Γενικός Επιθεωρητής Αστυνομίας Βορείου Ελλάδος.
Την 9/4/2014 με απόφαση του ΚΥ.Σ.Ε.Α. ανέλαβε καθήκοντα Αρχηγού της Ελληνικής Αστυνομίας.
Παραπομπές
Κατηγορία:Έλληνες αξιωματικοί της χωροφυλακής Κατηγορία:Αρχηγοί ελληνικής αστυνομίας
Αιολίς
Με το όνομα Αιολίς στην Ελληνική Μυθολογία, Ιστορία και Γραμματεία φέρονται:
Κατηγορία:Αποσαφηνίσεις ονομάτων
Σαν Λουίς ΦΚ
Η Σαν Λουίς ΦΚ ήταν μεξικανή, επαγγελματική ποδοσφαιρική ομάδα από την πόλη Σαν Λουίς Ποτοσί, Μεξικό. Η ομάδα ιδρύθηκε στις 23 Σεπτεμβρίου 1957. Έδρα της ομάδας είναι το Alfonso Lastras Ramirez Stadium, χωρητικότητας 28000 θεατών. Στις 28 Μαΐου 2013 επιβεβαιώθηκε ότι η ομάδα θα μετακινείτο στη Τούξτλα Γκουτιέρρες και θα μετονομαζόταν σε Τσιάπας ΦΚ. Έχει κερδίσει 2 πρωταθλήματα Μεξικού (Verano 2002, Apertura 2004), 2 Segunda División de México (1970-71, 1975-76) και 1 Tercera División de México (1969-70).
Σαμπρί Μπουκαντούμ
Ο Σαμπρί Μπουκαντούμ (صبري بوقادوم, γεν. 1 Σεπτεμβρίου 1958) είναι Αλγερινός διπλωμάτης ο οποίος υπηρετεί ως υπουργός Εξωτερικών από τις 31 Μαρτίου 2019. Διετέλεσε εν συντομία πρωθυπουργός της Αλγερίας από τις 19 έως τις 28 Δεκεμβρίου 2019. Ήταν μέλος της διπλωματικής ομάδας της κυβέρνησης της Αλγερίας από το 2013.
Πρώτα χρόνια
Ο Μπουκαντούμ γεννήθηκε την 1η Σεπτεμβρίου 1958 στην Κωνσταντίνη της Αλγερίας. Ο Πρόεδρος Αμπντελματζίντ Τεμπούν διόρισε τον Μπουκαντούμ Υπουργό Εξωτερικών της Αλγερίας στις 2 Ιανουαρίου 2020. Πριν από το διορισμό του στη θέση αυτή, ήταν διπλωμάτης καριέρας, με την τελευταία θέση του να είναι αυτή του πρεσβευτή της Αλγερίας στα Ηνωμένα Έθνη.
Παραπομπές
Κατηγορία:Πρωθυπουργοί της Αλγερίας
Κορνοφωλιά Έβρου
Δημοτικό διαμέρισμα Κορνοφωλιάς
Η Κορνοφωλιά αποτελούσε ξεχωριστή κοινότητα έως το 1998. Έκτοτε αποτελεί την έδρα του δημοτικού διαμερίσματος Κορνοφωλιάς, στο οποίο περιλαμβάνεται και η Ιερά Μονή.
Πληθυσμός
Με βάση την απογραφή του 1991 ο συνολικός πληθυσμός οικισμού και μονής ήταν 699 κάτοικοι. Στην επόμενη απογραφή του 2001 ο πληθυσμός του οικισμού ήταν 566 κάτοικοι, ενώ συνολικά το δημοτικό διαμέρισμα είχε 579 κατοίκους.
Ιστορία
Η κοινότητα Κορνοφωλιάς συστάθηκε με το Π.Δ 30-7-1924 (ΦΕΚ Α177/1924) και απαρτιζόταν από τρεις οικισμούς, την Κορνοφωλιά που ήταν η έδρα της κοινότητας, τη Λύρα και τη Λυκόφη που αποσπάστηκαν με Π.Δ., η μεν πρώτη το 1927 και η δεύτερη το 1946.
Η πρώτη θέση του οικισμού ήταν, στη συμβολή των δύο ποταμών - χειμάρρων Μαγγάζι ή Διαβολόρεμα και Καμηλοπόταμου, από αρχαιοτάτων χρόνων.
Στην επανάσταση του 1821 οι κάτοικοι της Κορνοφωλιάς συμμετείχαν στην εξέγερση. Σημαντικότεροι ήρωες αυτής της περιόδου ήταν οι οπλαρχηγοί Αθανάσιος Μπέλιας (Καραμπελιάς) και Γεώργιος Γιαννακούδης. Ο Θανάσης Μπελιάς (Καράμπελιας), όπως διασώζει η προφορική παράδοση, είχε σχηματίσει αρχικά ανταρτικό σώμα στο όρος Γκίμπρενα της περιοχής Σουφλίου. Αργότερα, αφού πρώτα μυήθηκε στη Φιλική Εταιρία, τάχθηκε στο πλευρό του Αλεξ. Υψηλάντη και μετά την αποτυχία του επαναστατικού κινήματος στη Μολδοβλαχία, κατευθύνθηκε μαζί με πολλούς άλλους αγωνιστές προς τη Νότια Ελλάδα. Η οδύσσεια αυτή κατέληξε σε οδυνηρό τέλος για τους περισσότερους απ' αυτούς εξαιτίας των κακουχιών και της έλλειψης περίθαλψης. Διασχίζοντας την οροσειρά της Ροδόπης, ο Καραμπελιάς έπεσε σε τουρκική ενέδρα, συνελήφθηκε και απαγχονίσθηκε στην Αδριανούπολη. Η μορφή του πήρε θρυλικές διαστάσεις και ο χαμός του έγινε δημοτικό τραγούδι. Μαζί με τον Θανάση Μπελιά πολέμησε και ο (Καρα)-Γιάννης Καρυοφυλίδης από το χωριό Σύδιον (Σιαχίνκιοϊ) των Μαλγάρων. Η προφορική παράδοση αναφέρει ότι μαζί οδήγησαν 1.500 πολεμιστές από τη Θράκη στη Μολδοβλαχία, πληροφορία, αρκετά διογκωμένη και μάλλον αβάσιμη για τις διαστάσεις της. Συμπατριώτης του Καραμπελιά ήταν ο Γιαννακούδης, ο οποίος γλίτωσε από τα δεινά της Μολδοβλαχίας, πολέμησε στη Νότια Ελλάδα και αργότερα επέστρεψε στο χωριό του. Στην Κορνοφωλιά γεννήθηκε ο λόγιος και ιεροκήρυκας του 18ου αιώνα, Σταμάτιος Παπάς.
Ονομασία
Η αρχαία ονομασία του οικισμού δεν είναι γνωστή. Στα ρωμαϊκά χρόνια ονομαζόταν Ζειρηνία ή Ζεβρών (Zervae =Ζέρβαι) ή Zurbae. . Στα χρόνια του Ιουστινιανού ονομαζόταν Ζδεβρήν, ενώ στα μεταβυζαντινά χρόνια, Οπάν ή Παν εξ’ ού και Παντερι=Παν + ντερε = ποταμάκι του Οπάν ή Παν, Κλεισούρα και Μαυροπήγαδο ή Μαυροπήγαδο της Κλεισούρας. Ο ποταμός Μαγγάζι ή Διαβολόρεμα, λέγονταν και Μαυροπόταμος και Καραμπουνάρ Σού (Kara + bunar = Μαύρο + πηγάδι). Το 1500 μ.Χ. Τα ονόματα Καρά Γιουσούφ, Σεκμπάν Βιρανί, Καρά Μπουνάρ ίσως και Οπάν προσδιορίζουν τον ίδιο οικισμό. - Το 1637 μ.Χ. το όνομα που αναφέρεται είναι Karabunar Derbent = Μαυροπήγαδο της Κλεισούρας. Ίσως αυτά τα χρόνια να έγινε η μετακίνηση των κατοίκων του οικισμού στη σημερινή του θέση σε ένα άλλο Μαυροπήγαδο. Από το 1700 μ.Χ. ο οικισμός στη σημερινή του θέση αναφέρεται ως Κουρουνοφωλιά ή Κορνοφωλιά. Η ονομασία αυτή προέρχεται από τις λέξεις κουρούνα και φωλιά.